Diari Oficial de la Generalitat Valenciana


Sumari del DOGV 6359, del 21-09-2010 (2010/10790)

DECRET 140/2010, de 17 de setembre, del Consell, pel qual s'aprova l'Oferta d'Ocupació Pública de l'any 2010 per al personal funcionari amb habilitació de caràcter estatal en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6359

Data del DOGV
:   21-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10435


Data del document
:   17-09-2010

Organisme emissor
:   Conselleria de Solidaritat i Ciutadania

Tipus de document
:   Decret

Descriptors 

:   * concurs administratiu

DECRET 140/2010, de 17 de setembre, del Consell, pel qual s'aprova l'Oferta d'Ocupació Pública de l'any 2010 per al personal funcionari amb habilitació de caràcter estatal en l'àmbit de la Comunitat Valenciana. [2010/10253]  
La disposició addicional segona de la Llei 7/2007, de 12 d'abril, de l'Estatut Bàsic de l'Empleat Públic, atribuïx a les comunitats autònomes la competència per a convocar l'oferta d'ocupació pública dels funcionaris amb habilitació de caràcter estatal.  
En este context, l'article 171, apartat 1, de la Llei 8/2010, de 23 de juny, de la Generalitat, de Règim Local de la Comunitat Valenciana, establix que seran objecte d'oferta d'ocupació pública les places vacants reservades a funcionaris amb habilitació de caràcter estatal existents en les entitats locals de la Comunitat Valenciana.  
Per la seua banda, de conformitat amb l'apartat 1 de l'anterior precepte, en relació amb l'article 59 de la Llei 7/2007, de 12 d'abril, de l'Estatut Bàsic de l'Empleat Públic, en les ofertes d'ocupació pública es reservarà una quota no inferior al set per cent de les vacants per a ser cobertes entre persones amb discapacitat, considerant com a tals les definides en l'apartat 2 de l'article 1 de la Llei 51/2003, de 2 de desembre, d'igualtat d'oportunitats, no discriminació i accessibilitat universal de les persones amb discapacitat, sempre que superen els processos selectius i acrediten la seua discapacitat i la compatibilitat amb l'exercici de les tasques.  
Per tot això, a proposta del conseller de Solidaritat i Ciutadania i amb la deliberació prèvia del Consell, en la reunió del dia 17 de setembre de 2010,  
DECRETE  
Article 1. De l'oferta d'ocupació pública  
S'aprova l'oferta d'ocupació pública corresponent a l'any 2010 per a funcionaris amb habilitació de caràcter estatal en l'àmbit de la Comunitat Valenciana, en els termes que s'establixen en el present decret.  
Article 2. Contingut de l'oferta  
La present oferta d'ocupació pública inclou les següents places corresponents al grup de classificació professional A, subgrup A1:  
Subescala de Secretaria, categoria superior: 12 places.  
Subescala d'Intervenció-Tresoreria, categoria superior: 18 places.  
Article 3. De les convocatòries  
El conseller competent en matèria d'administració local convocarà els processos selectius que requerisca l'execució de la present oferta d'ocupació pública, havent de desenrotllar-se dins del termini previst en l'article 70 de l'Estatut Bàsic de l'Empleat Públic, d'acord amb el que disposa la disposició addicional segona, apartat 4, de la Llei 7/2007, de 12 d'abril, de l'Estatut Bàsic de l'Empleat Públic, article 171, apartat 2, de la Llei 8/2010, de 23 de juny, de la Generalitat, de Règim Local de la Comunitat Valenciana, i la resta de normes que siguen aplicables.  
Article 4. Reserves per a discapacitats  
1. Del total de places que s'oferisquen es reservarà, com a mínim, un set per cent per a la seua cobertura per les persones amb discapacitat, el grau de minusvalidesa de les quals siga igual o superior al 33%, sempre que esta siga compatible amb l'exercici de les funcions pròpies dels llocs de treball.  
2. Les places reservades a persones amb discapacitat que no resulten cobertes s'acumularan automàticament a les oferides pels sistemes generals d'accés.  
Article 5. Desenrotllament dels processos selectius per a persones amb discapacitat  
Les proves selectives destinades persones amb discapacitat tindran idèntic contingut que les establides per a la resta dels aspirants, sense perjuí de les adaptacions i els ajustos raonables necessaris de temps i mitjans per a la seua realització, per a assegurar que les persones amb discapacitat participen en condicions d'igualtat.   
DISPOSICIÓ ADDICIONAL  
Única. Aplicació  
Es faculta el conseller competent en matèria d'administració local pel compliment i execució d'este decret.  
DISPOSICIÓ FINAL  
Única. Efectes  
El present decret tindrà efectes des de l'endemà de la seua publicació en el Diari Oficial de la Comunitat Valenciana.  
ValÈncia, 17 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Immigració i Ciutadania,  
RAFAEL BLASCO CASTANY